**BILJEŠKE UZ FINANCIJSKE IZVJEŠTAJE**

**ZA RAZDOBLJE 01.01. – 31.12.2024.**

**Zagreb, 10.02.2025.**

|  |  |
| --- | --- |
| Naziv obveznika: | **HRVATSKI ZAVOD ZA JAVNO ZDRAVSTVO** |
| Sjedište: | **10000 ZAGREB** |
| Adresa: | **ROCKEFELLEROVA 7** |
| Šifra županije/grada/općine: | **133** |
| RKP broj: | **26346** |
| Matični broj: | **03270963** |
| OIB: | **75297532041** |
| Razina: | **11** |
| Razdjel: | **096** |
| Šifra djelatnosti: | **8622** |
| Oznaka razdoblja: | **2024-12** |

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2024. GODINE**

**- ISPRAVAK -**

Hrvatski zavod za javno zdravstvo je javna ustanova osnovana od strane osnivača – Republike Hrvatske.

Kao proračunski korisnik obveznik je vođenja proračunskog računovodstva te obveznik poreza na dodanu vrijednost u dijelu poslova koje obavlja. Financira se iz proračuna te drugih izvora financiranja.

Financijsko izvještavanje provodi se temeljem Pravilnika o financijskom izvještavanju u proračunskom računovodstvu (NN 37/22).

**IZVJEŠTAJ O PRIHODIMA I RASHODIMA, PRIMICIMA I IZDACIMA – Obrazac PR-RAS**

**ŠIFRA 6 PRIHODI POSLOVANJA**

Prihodi poslovanja ostvareni su u iznosu od 52.285.737,96 eura. U odnosu na isto izvještajno razdoblje prošle godine manji su za 68,4 %.

**ŠIFRA 6148 NAKNADE ZA PRIPREĐIVANJE IGARA NA SREĆU**

Prihodi od igara na sreću iznose 975.477,93 eura te su u odnosu na prošlu godinu veći za 13,6 %.

Ovim sredstvima financira se provedba aktivnosti koje doprinose borbi protiv zlouporabe droga i svih drugih oblika ovisnosti, aktivnosti psihosocijalne pomoći i podrške te aktivnosti promicanja razvoja sporta. Sredstva su dodjeljena Zavodu temeljem Ugovora s Ministarstvom zdravstva za 2024. godinu i Uredbe o kriterijima za utvrđivanje korisnika i načinu raspodjele dijela prihoda od igara na sreću za 2024. godinu.

**ŠIFRA 6321 TEKUĆE POMOĆI OD MEĐUNARODNIH ORGANIZACIJA**

Tekuće pomoći iznose 31.443,83 eura i veće su za 85,8 % za u odnosu na isto izvještajno razdoblje prošle godine. Na ovoj poziciji evidentirani su prihodi od projekata Svjetske zdravstvene organizacije.

Do rasta prihoda došlo je zbog povećanja broja projekata za 50% u odnosu na prošlu godinu.

**ŠIFRA 6323 TEKUĆE POMOĆI OD INSTITUCIJA I TIJELA EU**

Prihod iznosi 3.724.705,64 eura i veći je za 44,0 % u odnosu na prošlu godinu.

Ovdje su evidentirani:

* prihodi za provedbu projekata financiranih iz EU fondova – 3.709.786,71 eura
* refundacije putnih troškova delegata EU vijeća – 14.918,93 eura

Do rasta prihoda došlo je zbog povećanja broja aktivnih projekata kojih je u 2023. bilo 19, a ove godine 29.

**ŠIFRA 6324 KAPITALNE POMOĆI OD INSTITUCIJA I TIJELA EU**

Ostvareni prihod iznosi 20.276,07 eura, a odnosi se na sredstva iz EU fondova namijenjena financiranju kapitalnih izdataka.

Prošle godine ovdje je evidentiran prihod u iznosu od 13.197.523,86 eura, a vezano za sredstva primljena za provedbu aktivnosti cjelovite obnove zgrade na lokaciji Rockefellerova 2 sukladno Ugovoru o dodjeli bespovratnih financijskih sredstava za operacije koje se financiraju iz Fonda solidarnosti Europske unije, FSEU.2021.MZ.050, HZJZ – FAZA 3 – Obnova Rockefellerove 2.

**ŠIFRA 6331 TEKUĆE POMOĆI PRORAČUNU IZ DRUGIH PRORAČUNA I IZVANPRORAČUNSKIM KORISNICIMA**

Evidentirani prihod iznosi 19.545,69 eura.

Sukladno Odluci Vlade o namjenskoj pomoći zdravstvenim ustanovama čiji je osnivač Republika Hrvatska i jedinica lokalne i područne (regionalne) samouprave, Ministarstvo zdravstva doznačilo je u okviru II. faze provedbe Odluke namjensku pomoć za isplaćene pravomoćne sudske presude za osnovicu 6%. U odnosu na prošlu godinu manji je zbog manjeg broja sudskih tužbi i vezanih rashoda.

**ŠIFRA 6341 TEKUĆE POMOĆI OD IZVANPRORAČUNSKIH KORISNIKA**

Tekuće pomoći iznose 43.014,96 eura i manje su za 61,1 % u odnosu na prošlu godinu.

Iskazani iznos sastoji se od:

* HZZ potpora za sufinanciranje pripravničkog staža (nacionalna sredstva) – 40.319,80
* refundacije troškova mobilnih timova za cijepljenje (HZZO) – 2.695,16 eura

U istom razdoblju prošle godine osim troškova navedenih na ovoj poziciji bile su iskazane i refundacije troškova posebne nagrade zaposlenicima koji rade s osobama oboljelim od bolesti COVID-19 u iznosu od 53.382,42 eura (troškove je refundirao Hrvatski zavod za zdravstveno osiguranje).

**ŠIFRA 6381 TEKUĆE POMOĆI TEMELJEM PRIJENOSA EU SREDSTAVA**

Ostvareni prihod iznosi 126.340,26 eura, a dijeli se na:

* sredstva za projekte na kojima je HZJZ priduženi partner, a koja su doznačili ZJZ Zadar i Hrvatski zavod za zdravstveno osiguranje – 47.430,10 eura
* HZZ potporu za sufinanciranje pripravničkog staža (EU sredstva) – 78.910,16 eura

**ŠIFRA 6382 KAPITALNE POMOĆI TEMELJEM PRIJENOSA EU SREDSTAVA**

Prošle godine na ovoj poziciji nije bilo evidentiranih prihoda, a u ovoj godini su ostvareni u iznosu od 1.101,25 eura. Prihod je iz sredstava EU projekta čiji je nositelj ZJZ Zadar, a HZJZ je pridruženi partner.

**ŠIFRA 6393 TEKUĆI PRIJENOSI IZMEĐU PRORAČUNSKIH KORISNIKA ISTOG PRORAČUNA TEMELJEM PRIJENOSA EU SREDSTAVA**

Ostvareni prihod iznosi 249.731,51 eura i veći je za 162.497,59 eura u odnosu na prošlu godinu.

Navedeni iznos sastoji se od:

* 31.284,41 eura – sredstva za provedbu projekata EU4H – CROOH (nositelj Hrvatska agencija za poljoprivredu i hranu) i AI4Health.Cro (nositelj Institut Ruđer Bošković)
* 218.447,10 eura – sredstva za financiranje NPOO - Financiranje specijalizacija doktora medicine u Hrvatskom zavodu za javno zdravstvo (nositelji Ministarstvo zdravstva) koje je krenulo od 2024. godine

**ŠIFRA 6394 KAPITALNI PRIJENOSI IZMEĐU PRORAČUNSKIH KORISNIKA ISTOG PRORAČUNA TEMELJEM PRIJENOSA EU SREDSTAVA**

Na ovoj poziciji evidentirana su sredstva u iznosu od 7.122,00 eura za provedbu projekta EU4H – CROOH, a koji je doznačila Hrvatska agencija za poljoprivredu i hranu).

U 2023. nema evidentiranog prihoda.

**ŠIFRA 6416 PRIHODI OD DIVIDENDI**

Ostvareni prihod iznosi 38.703,00 eura i u odnosu na prošlu godinu veći je za 89,2 %.

Dividenda je isplaćena sukladno odluci Glavne Skupštine Zagrebačke banke, a čiji je dioničar i Zavod.

**ŠIFRA 6425 PRIHODI OD PRODAJE KRATKOTRAJNE NEFINANCIJSKE IMOVINE**

U ovom razdoblju nema evidentiranih prihoda.

U prošloj godini ostvaren je prihod u iznosu od 38.077.648,40eura, a odnosi se na donaciju cjepiva protiv COVID-19 inozemnim vladama izvan EU sukladno odlukama Vlade RH. Protustavka je evidentirana na kontu 3611 Tekuće pomoći inozemnim vladama.

**ŠIFRA 6526 OSTALI NESPOMENUTI PRIHODI**

Ostvareni prihod iznosi 348.658,88 eura i veći je za 52,7 % u odnosu na prošlu godinu.

Ovdje su evidentirani prihodi od pruženih mikrobioloških usluga preko HZZO-a temeljem uputnica primarne zdravstvene zaštite (participacija i dopunsko osiguranje) i refundacije šteta od osiguranja.

Značajnije povećanje ostvareno je od dopunskog osiguranja.

**ŠIFRA 6615 PRIHODI OD PRUŽENIH USLUGA**

Prihodi su ostvareni u iznosu od 4.438.275,21 eura i veći su za 10,1 % u odnosu na prošlu godinu.

Navedeni prihodi ostvaruju se pružanjem sljedećih usluga:

* mikrobioloških usluga pacijentima temeljem uputnica suradnih zdravstvenih ustanova ili pacijentima koji sami plaćaju pretrage (usluge plaćaju naručitelji usluga ili pacijenti osobno),
* usluga ispitivanja zdravstvene ispravnosti namirnica, vode za piće i predmeta opće uporabe koje plaćaju sami naručitelji temeljem narudžbenica ili ugovora. Ukoliko su usluge obavljene temeljem zahtjeva i zapisnika Državnog inspektorata kod uvoza hrane i predmeta opće uporabe trošak usluge plaća uvoznik robe,
* u slučajevima kada sanitarna inspekcija uzima uzorke za ispitivanje zdravstvene ispravnosti, izvršene usluge plaća sama ukoliko su uzeti uzorci ispravni, a ukoliko su isti neispravni plaća ih gospodarski subjekt koji ih stavlja u promet,
* usluga pružanja tečaja higijenskog minimuma za stjecanje osnovnog znanja o zdravstvenoj ispravnosti namirnica i osobnoj higijeni osoba koje rade u proizvodnji i prometu namirnica
* izdavanja sanitarnih iskaznica i obavljanje pregleda,
* usluga cijepljenja koja nisu obavezna te usluga iz područja javnog zdravstva koje plaćaju sami naručitelji poduzeća ili građani,
* usluge najma dvorana i opreme Zavoda,
* usluge održavanja tečajeva (edukacija odgovornih osoba i radnika za rad s opasnim kemikalijama, biostatistika za nestatističare…..),
* izdavanje i revizija sigurnosno – tehničkog lista i potvrdnice o ispravnosti,
* usluge provedbe antidopinških kontrola.

**ŠIFRA 6631 TEKUĆE DONACIJE**

Prihod iznosi 111.096,17 eura i u odnosu na prošlu godinu manji je za 58 %, a sastoji se od:

* prihoda iz projekata EU na kojima je Zavod partner, a nositelji pravne osobe iz privatnog sektora (Ericsson Nikola Tesla d.d.; PIK Vrbovec) – 24.829,95 eura
* prihoda iz projekta UNICEF-a – 83.143,59 eura
* prihoda iz projekta ESF – Ni u tragovima – Brigom za zdravlje osoba s celijakijom (nositelj projekta CeliVita) – 2.613,23 eura
* donacije poduzeća Roche d.o.o. – 509,40 eura

Na projektima je tijekom 2024. proveden manji dio aktivnosti u odnosu na 2023., a što je utjecalo na smanjenje prihoda.

**ŠIFRA 6632 KAPITALNE DONACIJE**

Prihod iznosi 22.175,42 eura. Ostvaren je iz sredstava projekta EU - Water Q (nositelj projekta Ericsson Nikola Tesla d.d.). U 2023. ovdje je iskazana vrijednost primljene donacije (računalo).

**ŠIFRA 6711 PRIHODI IZ NADLEŽNOG PRORAČUNA RASHODA POSLOVANJA**

Prihodi ostvareni u ovom razdoblju iznose 9.276.882,03 eura i veći su za 17,2 % u odnosu na prošlu godinu.

Na ovoj poziciji iskazana su sredstva za:

* provedbu redovitih aktivnosti u okviru Programa rada za potrebe Ministarstva zdravstva – 9.185.172,00 eura
* sufinanciranje projekta EMCDDA – 90.000,00 eura
* sredstva Ministarstva zdravstva za troškove dijagnostičkih pretraga izbjeglica – 1.710,03 eura

U odnosu na 2023. povećani su prihodi za provedbu redovitih aktivnosti Programa rada te sufinanciranje projekta EMCDDA za 1.473.057,60 eura dok su smanjeni prihodi od dijagnostičkih pretraga za 13.267,79 eura.

U 2023. su bili iskazani prihodi:

* projekta ESF – Živjeti zdravo (15% nacionalnog udjela) – 73.766,55 eura
* preknjiženje iznosa s izvora 5761 koji se nalazio na aktivnosti K884005, na aktivnost K884005, izvor 11. Navedeno preknjiženje odnosi se na odobreni preizvršeni iznos u 2023. uslijed smanjenja dodijeljene alokacije po Pozivu na dodjelu bespovratnih financijskih sredstava „Vraćanje u uporabljivo stanje infrastrukture u području zdravstva na području Grada Zagreba, Krapinsko-zagorske županije i Zagrebačke županije“ FSEU.2021.MZ vezano uz usluge nastale nakon 30. lipnja u iznosu od – 23.388,68 eura

**ŠIFRA 6712 PRIHODI IZ NADLEŽNOG PRORAČUNA ZA FINANCIRANJE RASHODA ZA NABAVU NEFINANCIJSKE IMOVINE**

Prihod iznosi 4.901.475,61 eura, a odnosi se na sredstva primljena za provedbu aktivnosti cjelovite obnove zgrade na lokaciji Rockefellerova 2 sukladno Ugovoru o dodjeli bespovratnih financijskih sredstava za operacije koje se financiraju iz Fonda solidarnosti Europske unije, FSEU.2021.MZ.050, HZJZ – FAZA 3 – Obnova Rockefellerove 2.

**ŠIFRA 673 PRIHODI OD HZZO-a NA TEMELJU UGOVORNIH OBVEZA**

Ostvareni prihodi iznose 27.884.956,89 eura i manji su za 70,10 % u odnosu na isto izvještajno razdoblje prošle godine, a dijele se na:

* prihode ostvarene temeljem ugovora o provedbi Programa rada za potrebe HZZO-a, ugovora za pružanje mikrobioloških usluga, usluga davanja mišljenja radi priznavanja profesionalne bolesti ili ozljede na radu, refundacije troškova sistematskih pregleda – 5.206.616,18 eura
* prihode za nabavu cjepiva u okviru Trogodišnjeg Programa cijepljenja te skladištenje i distribuciju (Zavod provodi nabavu, skladištenje i distribuciju cjepiva za potrebe Republike Hrvatske; prihodi se evidentiraju razmjerno nastalim troškovima; sva plaćanja prema dobavljačima idu preko HZZO-a temeljem ugovora o preuzimanju duga ) – 18.237.654,02 eura
* prihode za nabavu cjepiva protiv COVID-19 – 4.334.368,50 eura

(Zaključkom Vlade RH financijska sredstva potrebna za sprječavanje i suzbijanje epidemije bolesti COVID-19 osigurana su u financijskom planu HZZO, dok je HZJZ zadužen za skladištenje i distribuciju te plaćanje prema dobavljačima. Sporazume o nabavi cjepiva protiv bolesti COVID-19 u ime zemalja članica EU s dobavljačima sklopila je Europska komisija, dok Ministarstvo zdravstva u ime RH putem Order Forma (Narudžbenice) potvrđuje broj naručenih doza. Sredstva za podmirenje ovih troškova HZZO doznačuje HZJZ-u temeljem redovitih zahtjeva uz preslike računa dobavljača te s specificiranim troškovima po dobavljaču. Po primitku sredstava na žiro-račun HZJZ podmiruje obveze prema dobavljačima)

* prihode od privremenog dodatka na plaću sukladno Odluci Vlade RH od 15. lipnja 2023. – 106.318,19 eura

U odnosu na 2023. najveće smanjenje vezano je za prihode za nabavu cjepiva protiv COVID-19.

**ŠIFRA 683 OSTALI PRIHODI**

Ostvareni prihod iznosi 62.943,74 eura i veći su za 42,6 % u odnosu na prošlu godinu.

Na ovoj poziciji evidentirane su refundacije troškova školovanja, specijalističkog usavršavanja, troškova prijevoza, refundacije troškova službenih putovanja od strane Ministarstva zdravstva, korekcija razlike pretporeza za 2024. po promjeni pro-rate te prihodi s osnove otpisa po inventuri za 2024.

**ŠIFRA 3 RASHODI POSLOVANJA**

Rashodi poslovanja iznose 45.438.695,53 eura i manji su za 68,1 % eura u odnosu na isto razdoblje prošle godine.

**ŠIFRA 311 PLAĆE (BRUTO)**

Ostvareni rashodi iznose 12.386.123,53 eura i veći su za 29,0 %.

Primjena Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024) odnosno povećanje koeficijenata uzrok su povećanja plaća u ovom razdoblju.

**ŠIFRA 3114 PLAĆE ZA POSEBNE UVJETE RADA**

Na ovoj poziciji u ovom razdoblju nema evidentiranih rashoda.

U istom razdoblju prošle godine ovdje je evidentirana posebna nagrada zaposlenicima koji rade s osobama oboljelim od bolesti COVID-19 u visini 10% osnovne plaće. Naknada se isplaćivala mjesečno s plaćom. Sredstva su bila osigurana u financijskom planu HZZO-a te su refundirana HZJZ-u temeljem mjesečnih zahtjeva.

Proglašenjem kraja epidemije bolesti COVID-19 uzrokovane virusom SARS-CoV-2 u cijeloj Hrvatskoj 11. svibnja 2023. godine prestalo se i isplatom posebne nagrade zaposlenicima.

**ŠIFRA 312 OSTALI RASHODI ZA ZAPOSLENE**

Rashodi iznose 693.223,43 eura i veći su za 7,2% u odnosu na isto izvještajno razdoblje prošle godine.

Dijele se na :

* jubilarne nagrade, otpremnine, naknade za bolest, invalidnost i smrtni slučaj, naknade za neiskorišteni godišnji odmor, pomoći za rođenje djeteta, zdravstveno osiguranje u inozemstvu u okviru službenih putovanja – 98.156,93 eura
* regres za godišnji odmor – 125.400,00 eura
* božićnica – 165.400,00 eura
* dar djeci povodom sv. Nikole – 25.800,00 eura
* novčane paušalne naknade za podmirivanje troškova prehrane radnika – 278.466,50 eura

Novim Temeljnim kolektivnim ugovorom za zaposlenike u javnim službama povećane su naknade zaposlenicima, a što je posljedično dovelo i do rasta rashoda.

**ŠIFRA 321 NAKNADE TROŠKOVA ZAPOSLENIMA**

Ostvareni rashodi iznose 716.855,94 eura te su veći za 8,5 % u odnosu na isto izvještajno razdoblje prošle godine. Značajnije odstupanje u odnosu na 2023. ostvareno je na računu 3214 Ostale naknade troškova zaposlenima gdje je ostvaren rast od 608,10 eura. Navedeni iznos odnosi se na troškove loko vožnje isplaćene radnicama koje su tijekom godine odlazile na ispomoć u Zavod za javno zdravstvo Zagrebačke županije.

**ŠIFRA 322 RASHODI ZA MATERIJAL I ENERGIJU**

Ostvareni rashodi iznose 25.337.823,42 eura te su u odnosu na prošlu godinu manji za 61,2 %.

Najznačanije odstupanje ostvareno je na računu 3222 Materijal i sirovine gdje su troškovi manji za 40.020.524,11 eura. U odnosu na 2023. ove godine nabavljeno je manje cjepiva protiv COVID-19 za 40.012.837,58 eura. Također, u 2024. nije bilo nabave cjepiva protiv majmunskih boginja i testova za analizu stolice u ukupnom iznosu od 389.494,00 eura.

**ŠIFRA 3233 USLUGE PROMIDŽBE I INFORMIRANJA**

Rashodi iznose 211.790,26 eura i manji su za 45,8 % u odnosu na isto izvještajno razdoblje prošle godine.

Na ovoj poziciji evidentirani troškovi elektronskih medija, tiska, objava oglasa za posao, postupaka javne nabave, promidžbenih materijala te ostalih nespomenutih usluga promidžbe i informiranja.

U odnosu na prošlu godinu smanjeni su troškovi emitiranja spotova vezanih za Nacionalne preventivne programe ranog otkrivanja raka dojke, raka vrata maternice i raka debelog crijeva te troškovi promidžbenih materijala.

**ŠIFRA 3236 ZDRAVSTVENE I VETERINARSKE USLUGE**

Ostvareni rashodi iznose 323.685,86 eura i manji su za 15,1 %.

U 2024. značajnije su smanjeni troškovi preventivnih (sistematskih) zdravstvenih pregleda te troškovi laboratorijskih usluga.

**ŠIFRA 3237 RASHODI INTELEKTUALNIH I OSOBNIH USLUGA**

Ostvareni rashodi iznose 895.368,19 eura i manji su u odnosu na prošlu godinu za 23,1 %.

Vanjski suradnici kojima se naknade isplaćuju temeljem ugovora o djelu, autorskih ugovora te odluka o povjerenstvima angažirani su za potrebe provedbe javnozdravstvenih aktivnosti iz redovnih sredstava, aktivnosti planiranih iz lutrijskih sredstava, aktivnosti vezanih za projekt ESF-Živjeti zdravo i ostalih EU projekata, provedbu tečaja iz područja toksikologije te ostalih redovitih aktivnosti iz djelatnosti HZJZ-a.

Pojedini projekti su završili u 2023., a što je utjecalo na smanjenje broja ugovora odnosno rashoda.

**ŠIFRA 3239 OSTALE USLUGE**

Ostvareni rashodi iznose 394.222,09 eura i manji su za 16,5 % u odnosu na prošlu godinu.

Na ovoj poziciji evidentirani su troškovi grafičke pripreme i tiskanja pozivnih pisama u okviru Nacionalnih preventivnih programa, različitih brošura, priručnika, radnih listova za provedbu redovitih aktivnosti te aktivnosti vezanih za EU projekte. Nadalje, ovdje su evidentirani troškovi registracije prijevoznih sredstava, usluga čišćenja i pranja, čuvanja osoba i imovine, uređenja prostora, carinskog posredovanja. U odnosu na prošlu godinu značajnije su smanjeni troškovi tiskanja.

**ŠIFRA 324 NAKNADE TROŠKOVA OSOBAMA IZVAN RADNOG ODNOSA**

Rashodi su ostvareni u iznosu od 3.234,01 eura te su veći za 3.078,20 eura u odnosu na prošlu godinu.

Na ovoj poziciji evidentirane su refundacije troškova naknada troškova službenih putovanja osobama izvan radnog odnosa, a vezanih za provedbu aktivnosti NPP-ova, aktivnosti planiranih iz lutrijskih sredstva te projektnih aktivnosti.

**ŠIFRA 329 OSTALI NESPOMENUTI RASHODI POSLOVANJA**

Ostvareni rashodi iznose 303.540,35 eura i veći su za 5,6 %.

Veće povećanje evidentirano su na rashodima pristojbi i naknada zbog podmirenja novčane naknade poslodavca zbog nezapošljavanja osoba s invaliditetom dok su veća smanjenja evidentirana na međunarodnim članarinama te troškovima sudskih postupaka vezanima za isplate po pravomoćnim sudskim presudama za razlike plaća u iznosu od 6% za 2016. i 2017.

Ostala nespomenuta potraživanja su u 2023. bila veća za iznos otpisanih potraživanja.

**ŠIFRA 3432 NEGATIVNE TEČAJNE RAZLIKE I RAZLIKE ZBOG PRIMJENE VALUTNE KLAUZULE**

Rashod iznosi 4.077,12 eura, a u odnosu na 2023. veći je za 2.699,00 eura, a zbog izračuna razlike u tečaju između USD i EUR.

**ŠIFRA 3433 ZATEZNE KAMATE**

Ostvareni rashodi iznose 4.639,82 eura te su u odnosu na 2023. manji za 7.121,85 eura.

Na smanjenje je utjecao manji broj pravomoćnih sudskih presuda za razlike plaća od 6% za 2016. i 2017. godinu i povezanih troškova.

**ŠIFRA 3611 TEKUĆE POMOĆI INOZEMNIM VLADAMA**

U ovom razdoblju nema evidentiranog rashoda na ovoj poziciji.

Prošle godine evidentiran je rashod u iznosu 38.077.648,40 eura vezan za donacije cjepiva protiv COVID-19 inozemnim vladama izvan EU sukladno odlukama Vlade RH. Protustavka je evidentirana na šifri 6425 Prihodi od prodaje kratkotrajne nefinancijske imovine.

**ŠIFRA 3681 TEKUĆE POMOĆI TEMELJEM PRIJENOSA EU SREDSTAVA**

Evidentirani rashod iznosi 195.772,76 eura i u odnosu na prošlu godinu veći je za 189.132,76 eura.

Iskazani rashod odnosi se na prijenos sredstava projekta EU4H – CHDC partneru Hrvatskom zavodu za zdravstveno osiguranje.

**ŠIFRA 3693 TEKUĆI PRIJENOSI IZMEĐU PRORAČUNSKIH KORISNIKA ISTOG PRORAČUNA TEMELJEM PRIJENOSA EU SREDSTAVA**

Rashod iznosi 76.194,86 eura, a vezan je za prijenos sredstava partnerima na EU projektima - Ministarstvu zdravstva, Državnom inspektoratu, Klinici za infektivne bolesti ''Dr. Fran Mihaljević''.

**ŠIFRA 3721 OSTALE NAKNADE GRAĐANIMA I KUĆANSTVIMA IZ PRORAČUNA**

Ostvareni rashod iznosi 72.707,75 eura i veći su za 13,3 % u odnosu na prošlu godinu.

Na ovoj poziciji evidentirani su troškovi školarina radnika previđeni Planom stručnog usavršavanja i školovanja za 2024. godinu.

**ŠIFRA 7 PRIHODI OD PRODAJE NEFINANCIJSKE IMOVINE**

Ostvareni prihod ostvaren u iznosu od 5.523,68 eura, a dijeli se na prihode od prodaje stanova na kojima postoji stanarsko pravo (7211) te prihode od prodaje rashodovanih službenih vozila (7231) i opreme (7224) prodanih na javnoj licitaciji.

**ŠIFRA 4 RASHODI ZA NABAVU NEFINANCIJSKE IMOVINE**

Rashodi ostvareni u ovom razdoblju iznose 4.492.459,34 eura i u odnosu na prošlu godinu manji su 73,3 %.

**ŠIFRA 4123 LICENCE**

Iskazani rashod iznosi 32.304,34 eura i vezan za nabavu licenci neophodnih za rad i održavanje informatičkih sustava te softverskih licenci.

**ŠIFRA 4124 OSTALA PRAVA**

Rashod u iznosu od 33.180,00 eura vezan za trošak nadogradnje Aplikacije za praćenje kvalitete vode za ljudsku potrošnju u vlasništvu Hrvatskih voda, a sukladno Zakonu o vodi za ljudsku potrošnju.

**ŠIFRA 422 POSTROJENJA I OPREMA**

U nabavu dugotrajne nefinancijske imovine utrošeno je 817.259,14 eura za računalnu opremu, telefonsku centralu s pripadajućim fiksnim uređajima, klimatizacijske uređaje, laboratorijske uređaje i namještaj, kosilicu, model srca, krvnih žila i debelog crijeva, autoprikolicu.

**ŠIFRA 423 PRIJEVOZNA SREDSTVA**

Evidentirani rashod vezan je za nabavu dva nova osobna vozila u iznosu od 70.908,93 eura.

**ŠIFRA 4262 ULAGANJA U RAČUNALNE PROGRAME**

U 2024. nema evidentiranog rashoda dok je prošle godine na istoj poziciji evidentiran rashod nadogradnje IKT podsustava NAJS.

**ŠIFRA 451 DODATNA ULAGANJA NA GRAĐEVINSKIM OBJEKTIMA**

Evidentirani rashod iznosi 3.211.897,01 eura, a dijeli se na:

* projekt izvođenja radova i obnove zgrade Rockefellerova 2 koja je oštećena u potresu i čija se obnova financira sredstvima Fonda solidarnosti – 2.937.475,47 eura
* izvođenje radova na 1 i 2 katu zgrade Rockefellerova 12 – 269.182,43 eura
* ugradnja ulaznih vrata službe u zgradi Rockefellerova 7 – 5.239,11 eura

U 2023. godini troškovi radova i obnove zgrade Rockefellerova 2 su bili znatno veći. Radovi na objektu završili su u 2024.

**ŠIFRA 452 DODATNA ULAGANJA NA POSTOJENJIMA I OPREMI**

Iskazani rashod iznosi 3.107,44 eura, a vezan je uz nadogradnju fotokopirnih uređaja, laboratorijskih aparata, telefonske centrale te protuprovalnog sustava.

**ŠIFRA 454 DODATNA ULAGANJA ZA NEFINANCIJSKU IMOVINU**

Evidentirani rashod u iznosu od 273.133,75 eura uložen je u nadogradnju registra i osnovnih servisa IKT podsustava NAJS, nadogradnju sustava APSOT te nadogradnju informatičkog sustava za ispitivanje zdravstvene ispravnosti namirnica. U 2023. uloženo je manje sredstava u nadogradnju registra.

**OBRAZLOŽENJE FINANCIJSKOG REZULTATA**

Preneseni višak prihoda poslovanja iz prethodnih godina (šifra 92211) iznosi 29.588.037,68 eura.

U razdoblju 01.01. – 31.12.2024. ostvaren je višak prihoda poslovanja tekuće godine u iznosu 6.847.042,43 eura.

Iz prethodnih godina prenesen je manjak prihoda od nefinancijske imovine u iznosu - eura. U razdoblju 01.01. – 31.12.2024. ostvaren je manjak prihoda od nefinancijske imovine tekuće godine u iznosu

-5.146.335,94 eura.

Ukupno preneseni višak prihoda i primitaka iz prethodnih godina (24.441.701,74) uvećan za višak prihoda i primitaka tekuće godine (2.360.106,77) daje ukupan višak prihoda i primitaka u iznosu od 26.801.808,51 eura koji je raspoloživ u sljedećem razdoblju.



**BILANCA – Obrazac BIL**

Ukupna imovina na dan 31.12.2024. iznosi 64.221.885,56 eura i veća je 6,5 % u odnosu na prethodnu godinu.

Nefinancijska imovina na dan 31.12.2024. godine iznosi 31.458.657,00 eura te je u odnosu na prethodnu godinu veća za 14,9 %.

Ulaganja u nefinancijsku imovinu u 2024. evidentirana su u ukupnom iznosu od 6.017.531,26 eura:

* 012 Nematerijalna imovina – 65.484,34
* 0212 Poslovni objekti – 3.211.897,01
* 0221 Uredska oprema i namještaj – 466.393,82
* 0222 Komunikacijska oprema – 57.841,25
* 0223 Oprema za održavanje i zaštitu – 21.219,96
* 0224 Medicinska i laboratorijska oprema – 1.603.151,64

 (uključen i prijenos imovine od Ministarstva zdravstva u iznosu 1.293.427,11)

* 0227 Uređaji, strojevi i oprema za ostale namjene – 15.855,75
* 0231 Prijevozna sredstva u cestovnom prometu – 70.908,93
* 0262 Ulaganja u računalne programe – 504.778,56

(uključen i prijenos s konta 05 u iznosu 231.644,81)

Ukupan iznos ispravka vrijednosti dugotrajne imovine u 2024. iznosi 1.554.979,57 eur. U navedeni iznos uključen je i ispravak više obračunatog ispravka vrijednosti u 2023. za zgradu Rockefellerova 2 u iznosu od 144.298,52 eura.

Financijska imovina na dan 31.12.2024. iznosi 32.763.228,56 eura i manja je za 0,5 % u odnosu na prošlu godinu.

Potraživanja za participaciju i dopunsko osiguranje na šifri 165 veća su za 15,1 % u odnosu na prošlu godinu.

Potraživanja od pruženih usluga na šifri 166 manja su za 14,3 % u odnosu na 2023.

Potraživanja od HZZO temeljem ugovornih obveza iskazana na šifri 167 manja su za 70 % u odnosu na prošlu godinu.

Obveze iznose 4.463.601,72 eura te su manje za 14,8 %.

Obveze za rashode poslovanja manje su za 25,7 % i iznose 1.853.715,77 eura od čega se na dospjele obveze odnosi 54.347,85 eura.

Obveze za nabavu nefinancijske imovine manje su za 82,6 % i iznose 28.435,34 eura od čega su dospjele 20.489,55 eura.

Vlastiti izvori (9) iznose 59.758.066,04 eura.

Na višku prihoda poslovanja provedena je korekcija rezultata za iznose kapitalnih ulaganja u ukupnom iznosu 5.047.655,71 eura:

* 6148 Naknade za priređivanje igara na sreću – 95.505,36
* 6324 Kapitalne pomoći od institucija i tijela EU – 20.276,07
* 6382 Kapitalne pomoći temeljem prijenosa EU sredstava – 1.101,25
* 6394 Kapitalni prijenosi između proračunskih korisnika istog proračuna temeljem prijenosa EU sredstava – 7.122,00
* 6632 Kapitalne donacije – 22.175,42
* 6712 Prihodi iz nadležnog proračuna za financiranje rashoda za nabavu nefinancijske

imovine – 4.901.475,61

Nakon korekcije rezultata za iznose kapitalnih prijenosa u iznosu 5.047.655,71 eura, višak prihoda poslovanja iznosi 31.387.424,40 eura, a manjak prihoda od nefinancijske imovine iznosi 4.585.615,89 eura.

Višak prihoda na dan 31.12.2024. iznosi 26.801.808,51 eura.

U izvanbilančnoj evidenciji (991/996) evidentirano je sljedeće:

* tuđa imovina dobivena na korištenje – 165.413,34
* instrumenti osiguranja plaćanja (dani i primljeni) – 6.582.703,14
* potencijalne obveze po osnovi sudskih sporova u tijeku – 6.520,30

**IZVJEŠTAJ O OBVEZAMA – Obrazac OBVEZE**

Stanje obveza na dan 01.01.2024. godine iznosilo je 2.659.992,95 eura (V001).

Ukupne obveze na dan 31.12.2024. godine iznose 1.882.368,91 eura od čega dospjele čine 74.837,40 eura, a nedospjele obveze 1.807.531,51 eura.

Nedospjele obveze subjekata općeg proračuna iznose 12.636,60 eura, a odnose se na usluge prikupljanja podataka za projekt EMCDDA te usluga prikupljanja uzoraka vode.

Do prekoračenja roka plaćanja kod dospjelih računa dolazi zbog kašnjenja u kompletiranju i ovjeravanju računa odnosno kolanju dokumentacije. Također je problem što pojedini dobavljači ne izdaju na vrijeme e-račun zbog čega se račun knjiži, ali plaćanje se vrši tek po primitku istog u propisanom elektroničkom formatu.

**IZVJEŠTAJ O RASHODIMA PREMA FUNKCIJSKOJ KLASIFIKACIJI – Obrazac RAS-funkcijski**

Rashodi na 074 Službe javnog zdravstva iznose 48.433.220,22 eura , a rashodi na 075 Istraživanje i razvoj zdravstva 1.497.934,65 eura. Ukupno na razini 07 Zdravstvo troškovi su manji za 68,6 % u odnosu na isto izvještajno razdoblje prošle godine.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – Obrazac P-VRIO**

Na P017 Neproizvedena dugotrajna imovina evidentirano je povećanje imovine za 1.293.427,11 eura za prijenos neproizvedene dugotrajne imovine (medicinske opreme) od Ministarstva zdravstva.

Imovina je zavedena u poslovnim knjigama te evidentirana preko razreda 0 i 9.

Na istoj poziciji evidentirano je smanjenje po isknjiženju rashodovane dugotrajne imovine u iznosu 122.271,86 eura.

Na P029 Potraživanja za prihode poslovanja evidentirano je smanjenje u iznosu 1.881.707,92 eura, a koje se odnosi na otpis nenaplativih potraživanja po inventuri i ispravak vrijednosti dok je na poziciji P035 evideniran otpis obveza po inventuri.

**Napomena – ispravak financijskih izvještaja:**

HZJZ je do 31.12.2024. poslovao preko žiro-računa u poslovnoj banci, a od 01.01.2025. službeno ulazi u sustav državne riznice te posluje preko jedinstvenog računa državnog proračuna.

Međutim, krajem prosinca 2024. tri kupca su izvršila uplate sredstava u ukupnom iznosu od 608,98 eura na račun državnog proračuna umjesto na račun u poslovnoj banci, a što je dovelo do razlike u prihodima evidentiranima u riznici te onima u poslovnim knjigama Zavoda. O navedenim uplatama obaviješteni smo 31.01.2025. nakon predaje financijskih izvještaja zbog čega je Ministarstvo financija naknadno zatražilo dodatna evidentiranja u poslovnim knjigama te izmjenu financijskih izvještaja za 2024.

**Obvezne bilješke uz bilancu (izvanbilančna evidencija 996):**

1. **Popis sudskih sporova u tijeku**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RB** | **TUŽITELJ** | **TUŽENIK** | **SAŽETI OPIS PRIRODE SPORA** | **IZNOS GLAVNICE (EUR)** | **PROCJENA FINANCIJSKOG UČINKA** | **PROCJENJENO VRIJEME ODLJEVA ILI PRILJEVA SREDSTAVA** | **BROJ PREDMETA** | **NAPOMENA** |
| 1 | Privatna osoba  | HZJZ | Radni odnos | 1.142,74 | glavnica uvećana za kamate i troškove sudskog postupka  | nije moguće procijeniti | Pr-10107/13-10 | Predmet vraćen Županijskom sudu u Zagrebu na ponovno suđenje |
| 2 | Operator za mobilnost u gospodarskom poslovanju | HZJZ | Postojanje tražbine, isplata | 4.877,56 | glavnica uvećana za kamate i troškove sudskog postupka  | nije moguće procijeniti | Povrv -2748/18 Povrv - 2272/19  | Donesena Presuda u korist HZJZ-a u prvostupanjskom postupku, izjavljena žalba od strane tužitelja |
| 3 | Privatna osoba | HZJZ | Postupak radi utvrđenja nedopuštenosti odluke o otkazu ugovora o radu | 500,00 | glavnica uvećana za kamate i troškove sudskog postupka  | nije moguće procijeniti | Pr-1836/2024 | Čeka se zakazivanje rasprave |
|   |   |   | **ukupni iznos** | **6.520,30** |   |   |   |   |

1. **Popis ugovornih odnosa i slično koji uz ispunjenje određenih uvjeta mogu postati imovina ili obaveza**

|  |  |
| --- | --- |
| **PRIMLJENI INSTRUMENTI OSIGURANJA PLAĆANJA** |  |
| **IZDAVATELJ** | **VRSTA** | **IZNOS (u eur)** |
| Medoka d.d. | bankarska garancija | 9.755,13 € |
| Medoka d.d. | bankarska garancija | 44.877,56 € |
| Medika d.d. | bankarska garancija | 22.301,15 € |
| Phoenix Farmacija d.o.o. | bankarska garancija | 554.369,90 € |
| Medika d.d. | bankarska garancija | 21.931,12 € |
| Omega software d.o.o. | bankarska garancija | 16.896,46 € |
| Biospectra d.o.o. | bankarska garancija | 13.902,76 € |
| CROATIA osiguranje d.d. | bankarska garancija | 31.695,87 € |
| Omega software d.o.o. | bankarska garancija | 16.896,46 € |
| MSC Grupa d.o.o. | bankarska garancija | 9.840,00 € |
| Biospectra d.o.o. | bankarska garancija | 19.160,24 € |
| Biospectra d.o.o. | bankarska garancija | 27.840,30 € |
| ALTIUM INTERNATIONAL d.o.o. | bankarska garancija | 3.422,41 € |
| Biosistemi d.o.o. | bankarska garancija | 6.079,69 € |
| KEFO d.o.o. | bankarska garancija | 3.066,00 € |
| Siebersdorf Labor GmBh | bankarska garancija | 21.960,00 |
| APIS IT d.o.o. | bankarska garancija | 12.595,31 € |
| TEXO MOLIOR d.o.o. | bankarska garancija | 1.992.178,09 € |
| TEXO MOLIOR d.o.o. | bankarska garancija | 2.142.558,04 € |
| TEXO MOLIOR d.o.o. | bankarska garancija | 1.071.279,02 € |
| Telemach Hrvatska d.o.o. | zadužnica | 2.000,00 € |
| A&B d.o.o. | zadužnica | 2.000,00 € |
| INSTITUT RUĐER BOŠKOVIĆ | zadužnica | 10.000,00 € |
| BIOMEDICA DIJAGNOSTIKA d.o.o. | zadužnica | 10.000,00 € |
| INTERGRAFIKA d.o.o. | zadužnica | 10.000,00 € |
| A&B d.o.o. | zadužnica | 10.000,00 € |
| BETAMED d.o.o. | zadužnica | 20.000,00 € |
| AUTO HRVATSKA AUTOMOBILI d.o.o. | zadužnica | 5.771,41 € |
| Proaxis d.o.o. | zadužnica | 20.000,00 € |
| V.I.A.-lab d.o.o. | zadužnica | 1.000,00 € |
| A&B d.o.o. | zadužnica | 10.000,00 € |
| Bomi-Lab d.o.o. | zadužnica | 10.000,00 € |
| KEFO d.o.o. | zadužnica | 1.000,00 € |
| Kemolab d.o.o. | zadužnica | 2.000,00 € |
| Kemolab d.o.o. | zadužnica | 2.000,00 € |
| Bomi-Lab d.o.o. | zadužnica | 10.000,00 € |
| Proaxis d.o.o. | zadužnica | 20.000,00 € |
| LABENA d.o.o. | zadužnica | 2.000,00 € |
| ADONIS PHARMA d.o.o. | zadužnica | 2.000,00 € |
| SAMOIZBOR - Vl. Obrta Dejan Krkalo | zadužnica | 2.000,00 € |
| Makormikro grupa d.o.o. | zadužnica | 2.000,00 € |
| Bomi-Lab d.o.o. | zadužnica | 10.000,00 € |
| A&B d.o.o. | zadužnica | 10.000,00 € |
| JASIKA d.o.o. | zadužnica | 2.000,00 € |
| JASIKA d.o.o. | zadužnica | 1.000,00 € |
| Medika d.d. | zadužnica | 2.000,00 € |
| Gorea Plus d.o.o. | zadužnica | 1.000,00 € |
| Labomar d.o.o. | zadužnica | 1.000,00 € |
| Kemolab d.o.o. | zadužnica | 2.000,00 € |
| Gorea Plus d.o.o. | zadužnica | 2.000,00 € |
| BC Hebe Adria d.o.o. | zadužnica | 10.000,00 € |
| Proaxis d.o.o. | zadužnica | 1.000,00 € |
| Proaxis d.o.o. | zadužnica | 2.000,00 € |
| Europlakat d.o.o. | zadužnica | 10.000,00 € |
| Kemolab d.o.o. | zadužnica | 2.000,00 € |
| Medoka d.o.o. | zadužnica | 2.000,00 € |
| Medoka d.o.o. | zadužnica | 2.000,00 € |
| BS MECH d.o.o. | zadužnica | 10.000,00 € |
| Kemolab d.o.o. | zadužnica | 1.000,00 € |
| Kemolab d.o.o. | zadužnica | 1.000,00 € |
| LABENA d.o.o. | zadužnica | 1.000,00 € |
| LABENA d.o.o. | zadužnica | 10.000,00 € |
| LABENA d.o.o. | zadužnica | 10.000,00 € |
| Altium International d.o.o. | zadužnica | 10.000,00 € |
| LABENA d.o.o. | zadužnica | 1.000,00 € |
| Eurokontakt d.o.o. | zadužnica | 1.000,00 € |
| TEHNIČAR SERVAG d.o.o. | zadužnica | 10.000,00 € |
| BOREDA j.d.o.o. | zadužnica | 2.000,00 € |
| KING ICT d.o.o. | zadužnica | 479,38 € |
| KING ICT d.o.o. | zadužnica | 61,08 € |
| KING ICT d.o.o. | zadužnica | 174,52 € |
| A&B d.o.o. | zadužnica | 2.000,00 € |
| A&B d.o.o. | zadužnica | 1.000,00 € |
| Pardus d.o.o. | zadužnica | 10.000,00 € |
| KING ICT d.o.o. | zadužnica | 725,31 € |
| KING ICT d.o.o. | zadužnica | 399,70 € |
| KING ICT d.o.o. | zadužnica | 685,21 € |
| KING ICT d.o.o. | zadužnica | 513,90 € |
| KING ICT d.o.o. | zadužnica | 819,58 € |
| Telemach Hrvatska d.o.o. | zadužnica | 1.446,65 € |
| Sigurnost d.o.o. | zadužnica | 20.000,00 € |
| P.T.D. d.o.o. | zadužnica | 10.000,00 € |
| KEFO d.o.o. | zadužnica | 2.000,00 € |
| KEFO d.o.o. | zadužnica | 2.000,00 € |
| KEFO d.o.o. | zadužnica | 2.000,00 € |
| MEDIC d.o.o. | zadužnica | 1.000,00 € |
| A&B d.o.o. | zadužnica | 2.000,00 € |
| KEFO d.o.o. | zadužnica | 1.000,00 € |
| CompING d.o.o. | zadužnica | 336,32 € |
| Biosistemi d.o.o. | zadužnica | 10.000,00 € |
| Gorea Plus d.o.o. | zadužnica | 10.000,00 € |
| Altium International d.o.o. | zadužnica | 2.000,00 € |
| INFOMONT d.o.o. | zadužnica | 75.000,00 € |
| ISTRABENZ PLINI d.o.o. | zadužnica | 10.000,00 € |
| V.I.A.-lab d.o.o. | zadužnica | 1.000,00 € |
| APEX TRANSPORTI d.o.o. | zadužnica | 2.000,00 € |
| ULITIMA d.o.o. | zadužnica | 10.000,00 € |
| SUCCESSOR d.o.o. | zadužnica | 10.000,00 € |
| EMMA 95 d.o.o. | zadužnica | 2.000,00 € |
| PROAXIS d.o.o. | zadužnica | 1.000,00 € |
| Medika d.d. | zadužnica | 1.000,00 € |
| IN2 d.o.o. | zadužnica | 10.000,00 € |
| INEL - medicinska tehnika | zadužnica | 1.000,00 € |
| Zavod za informatičku djelatnost Hrvatske d.d. | zadužnica | 1.000,00 € |
| KEFO d.o.o. | zadužnica | 2.000,00 € |
| KEFO d.o.o. | zadužnica | 1.000,00 € |
| PROAXIS d.o.o. | zadužnica | 10.000,00 € |
| MEDIKA d.o.o. | zadužnica | 2.000,00 € |
| SIGMA S, elektroinstalerski i uslužni obrt | zadužnica | 2.000,00 € |
| TELEMACH HRVATSKA d.o.o. | zadužnica | 2.000,00 € |
| EURO -VAL d.o.o. | zadužnica | 1.000,00 € |
| HOSPITALIJA TRGOVINA d.o.o. | zadužnica | 10.000,00 € |
| KUNA CORPORATION d.o.o. | zadužnica | 2.000,00 € |
| KING ICT d.o.o. | zadužnica | 20,49 € |
| KEFO d.o.o. | zadužnica | 10.000,00 € |
| EMMA 95 d.o.o. | zadužnica | 1.000,00 € |
| EMMA 95 d.o.o. | zadužnica | 2.000,00 € |
| CompINGd.o.o. | zadužnica | 552,00 € |
|   |   |  |
|   | **UKUPNO** | **6.563.591,06 €** |

**DANI INSTRUMENTI OSIGURANJA PLAĆANJA**

|  |  |  |  |
| --- | --- | --- | --- |
| **Davatelj** | **Primatelj** | **Vrsta** | **IZNOS (u EUR)** |
| HZJZ | Zagrebačka banka d.d. | bjanko vlastita akceptirana mjenica | 0,00 |
| HZJZ | Zagrebačka banka d.d. | zadužnica | 5.839,80 |
| HZJZ | ZAVOD ZA JAVNO ZDRAVSTVO ZAGREBAČKE ŽUPANIJE | zadužnica | 6.636,14 |
| HZJZ | TEKIJA d.o.o. | zadužnica | 6.636,14 |
|  |  | **UKUPNO** | **19.112,08** |

U Zagrebu, 10.02.2025. godine

Osoba za kontaktiranje: Ravnatelj

Irena Todorić, mag.oec.

 izv.prof.dr.sc. Krunoslav Capak, prim.dr.med.